stanford-oval/wikipedia huggingface dataset:
แขวงดาวคะนอง
ที่ตั้งและอาณาเขต

จากข้อมูลการเปลี่ยนแปลงแขวงพื้นที่แขวงในเขตธนบุรี เมื่อ 7 พฤศจิกายน 2540 แขวงดาวคะนองตั้งอยู่ทางทิศตะวันตกเฉียงใต้ของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงตลาดพลู แขวงบุคคโล และแขวงสำเหร่ (เขตธนบุรี) มีคลองบางสะแก ถนนราชพฤกษ์ ถนนรัชดาภิเษก และถนนมไหสวรรย์เป็นเส้นแบ่งเขต
ทิศตะวันออก ติดต่อกับแขวงบางคอแหลม (เขตบางคอแหลม) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศใต้ ติดต่อกับแขวงบางปะกอก (เขตราษฎร์บูรณะ) มีคลองดาวคะนองเป็นเส้นแบ่งเขต
ทิศตะวันตก ติดต่อกับแขวงจอมทองและแขวงบางค้อ (เขตจอมทอง) มีคลองบางสะแกเป็นเส้นแบ่งเขต
ประชากรศาสตร์

จากข้อมูลรายงานสถิติจำนวนประชากรและบ้าน ประจำปี พ.ศ. 2562 แขวงดาวคะนองมีบ้าน 11,881 หลัง และมีประชากรทั้งหมด 17,392 คน แบ่งเป็นชาย 8,059 คน หญิง 9,333 คน
แขวงดาวคะนองมีชุมชนแออัด 5 ชุมชน ได้แก่ ชุมชนมะนาวหวาน ชุมชนวัดดาวคะนอง ชุมชนเจริญนคร 66 ชุมชนโกวบ๊อพัฒนา และชุมชนตรอกสะพานยาว
สถานที่

บิ๊กซี ดาวคะนอง
ตลาดดาวคะนอง
ท่าเรือดาวคะนอง
ศาลเจ้าพ่อเหลาปิงเถ้ากง
ศาลเจ้าแม่ทับทิม ดาวคะนอง
มูลนิธิตงฮั้วการแพทย์
โรงเรียนมัธยมวัดดาวคนอง
วัดกลางดาวคนอง
วัดดาวคนอง
การคมนาคม

คลองดาวคะนอง
ถนนรัชดาภิเษก
ถนนสมเด็จพระเจ้าตากสิน
ถนนเจริญนคร
ถนนมไหสวรรย์และแยกมไหสวรรย์
แยกบุคคโล
สะพานกรุงเทพ
สะพานพระราม 3
รถไฟฟ้าบีทีเอส สถานีตลาดพลู
รถโดยสารด่วนพิเศษ สายสาทร–ราชพฤกษ์ (บีอาร์ที) สถานีราชพฤกษ์
แสงกระสือ 2

| แสงกระสือ 2 |
| --- | --- |
กำกับ: ปภังกร ปุญจันทรักษ์
นักแสดงนำ: ชัญญา แม็คคลอรีย์ กฤษณภูมิ พิบูลสงคราม
บริษัทผู้สร้าง: เนรมิตรหนัง ฟิล์ม ฉายแสง แอด.เวนเจอร์  
ผู้จัดจำหน่าย: ทรานสฟอร์เมชันฟิลม์
วันฉาย: 30 มีนาคม 2566
ประเทศ: ไทย
ภาษา: ไทย
แสงกระสือ 2 เป็นภาพยนตร์ไทยแนวสยองขวัญเหนือธรรมชาติปี 2566 กำกับโดย ปภังกร ปุญจันทรักษ์ ซึ่งมากำกับแทน สิทธิศิริ มงคลศิริ ผู้กำกับจากภาคแรก เป็นภาคต่อของ แสงกระสือ (2562)
นักแสดง

ชัญญ่า แม็คคลอรีย์ แสดงเป็น สาว (ลูกสาวคนเดียวของ สาย และ น้อย)
กฤษณภูมิ พิบูลสงคราม แสดงเป็น คลาว (ลูกบุญธรรมของบาทหลวงออกัสติน)
กฤษดา สุโกศล แคลปป์ แสดงเป็น น้อย (พ่อของสาว)
โจ คัมมิงส์ แสดงเป็น บาทหลวงออกัสติน
การเข้าฉายและการตอบรับ

แสงกระสือ 2 เข้าฉายในประเทศไทยและลาวเมื่อวันที่ 30 มีนาคม 2566 ต่อมาเข้าฉายในกัมพูชา สิงคโปร์ เวียดนาม มาเลเซีย และบรูไน นักวิจารณ์จากเว็บไซต์ข่าวเดอะสแตนดาร์ด และแบไต๋ ตลอดจน เดลินิวส์ และ ไทยรัฐ ต่างชมเชยในส่วนของการผลิตภาพยนตร์ โดยเฉพาะวิชวลเอฟเฟกต์ แต่กลับวิพากษ์วิจารณ์บทภาพยนตร์ซึ่งพบว่าไม่สมเหตุสมผลกัน ส่งผลให้อารมณ์โดยรวมไม่สมดุล ภาพยนตร์ทำรายได้กรุงเทพและปริมณฑล ประมาณ 6.5 ล้านบาท
โปสการ์ด (เพลงโปเตโต้)

| "Postcard" |
| --- | --- |

เพลงโดยโปเตโต้
วางจำหน่าย: 16 ธันวาคม พ.ศ. 2556
บันทึกเสียง: พ.ศ. 2556
แนวเพลง: ป็อปร็อก
ความยาว: 2:17
ค่ายเพลง: เวิร์กแก๊งค์ (จีเอ็มเอ็ม แกรมมี่)
ผู้ประพันธ์เพลง: เหมือนเพชร อำมะระ พัฒน์ชัย ภักดีสู่สุข
โปรดิวเซอร์: โปเตโต้

มิวสิกวิดีโอ
"Postcard" ที่ยูทูบ
 
"Postcard" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 16 ธันวาคม พ.ศ. 2556
การตอบรับ

เพลง "Postcard" ติดอันดับสูงสุดที่ 8 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 : 1
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5: 1

| ชาร์ต (พ> ศ. 2557) | อันดับสูงสุด |
| --- | --- |
โอเค เลิฟ ออนท็อป 20 : 3
95.5 เอฟเอ็ม เวอร์จิ้นฮิตซ์ ชาร์ตท็อป 40: 8
เทศบาลตำบลนาคำไฮ

| เทศบาลตำบลนาคำไฮ |
| --- | --- |
เทศบาลตำบล
ประเทศ:  ไทย
จังหวัด: หนองบัวลำภู
อำเภอ: เมืองหนองบัวลำภู
การปกครอง
 • นายกเทศมนตรี: เสถียร จิตเจริญ
พื้นที่
 • ทั้งหมด: 3.32 ตร.กม. (1.28 ตร.ไมล์)
ประชากร (2561)
 • ทั้งหมด: 5,021 คน
 • ความหนาแน่น: 1,512.34 คน/ตร.กม. (3,916.9 คน/ตร.ไมล์)
รหัส อปท.: 05390103
ที่อยู่ สำนักงาน: 19 หมู่ 7 ตำบลนาคำไฮ อำเภอเมืองหนองบัวลำภู จังหวัดหนองบัวลำภู
 ส่วนหนึ่งของสารานุกรมประเทศไทย
เทศบาลตำบลนาคำไฮ เป็นองค์กรปกครองส่วนท้องถิ่นแห่งหนึ่งในอำเภอเมืองหนองบัวลำภู จังหวัดหนองบัวลำภู
ประวัติ

เทศบาลตำบลนาคำไฮ แรกเริ่มก่อตั้งตามประกาศกระทรวงลงวันที่ 7 เมษายน พ.ศ. 2530 เรื่อง จัดตั้งสุขาภิบาลนาคำไฮ อำเภอหนองบัวลำภู จังหวัดอุดรธานี โดยให้มีผลตั้งแต่วันที่ 11 มิถุนายน ปีเดียวกัน โดยครอบคลุมพื้นที่บางส่วนของตำบลนาคำไฮ อำเภอหนองบัวลำภู จังหวัดอุดรธานี นับเป็นสุขาภิบาลลำดับที่ 3 ของอำเภอ
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลนาคำไฮ จึงเปลี่ยนแปลงฐานะเป็นเทศบาลตำบลนาคำไฮนับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ตำบลนาคำไฮเป็นตำบลที่จัดได้ว่าเจริญและการคมนาคมสะดวกสบายมาก เนื่องจากอยู่ริมถนนทางหลวงสายอุดรธานี-เลย เกือบทุกหมู่บ้าน เป็นรอยต่อเชื่อมหลายอำเภอ ทำให้มีโอกาสค้าขายต่าง ๆ ได้มาก
ประวัติ > อาณาเขต

ทิศเหนือ ติดกับ ต.กุดดินจี่ อ.นากลาง จ.หนองบัวลำภู
ทิศใต้ ติดกับ ต.หนองสวรรค์ อ.เมืองหนองบัวลำภู จ.หนองบัวลำภู
ทิศตะวันออก ติดกับ ต.โพธิ์ชัย อ.เมืองหนองบัวลำภู จ.หนองบัวลำภู
ทิศตะวันตก ติดกับ อ.นากลาง จ.หนองบัวลำภู
การปกครอง

เทศบาลตำบลนาคำไฮ ครองคลุมพื้นที่บางส่วนของตำบลนาคำไฮ จำนวน 5 หมู่บ้าน ได้แก่
หมู่ที่  2 บ้านนาคำไฮ
หมู่ 5 บ้านนาคำไฮน้อย
หมู่ 6 บ้านนาคำไฮใต้
หมู่ 7 บ้านสว่างอำนวย
หมู่ 10 บ้านนาคำไฮใหม่
อาชีพ

อาชีพหลัก ทำนา, ทำสวน
อาชีพเสริม - ทำไร่, ทอผ้า, จักสาน, ทำผ้าห่ม, ทำขนม
สาธารณูปโภค

จำนวนครัวเรือนที่มีไฟฟ้าใช้ในเขต อบต. 910 ครัวเรือน คิดเป็นร้อยละ 100.00 จำนวนบ้านที่มีโทรศัพท์ 120 หลังคาเรือน คิดเป็นร้อยละ 13.00 ของจำนวนหลังคาเรือน
การเดินทาง

อยู่ริมถนนทางหลวงอุดรธานี-เลย ทุกหมู่บ้าน จึงสามารถเดินทางจาก จ.อุดรธานี- เลย ได้สะดวก หรือจะเดินทางจาก จ.ขอนแก่น ก็ลัดสู่ อ.โนนสังมาได้สะดวก รวมทั้งจาก จ.หนองคาย ทางด้าน อ.ท่าบ่อ ก็ผ่าน อ.สุวรรณคูหาได้สะดวกเช่นกัน
เส้นทางรถโดยสารที่ผ่านองค์การบริหารส่วนตำบลนาคำไฮคือ
รถโดยสารสายหนองบัวลำภู - หนองคาย
รถโดยสารสายหนองบัวลำภู - สังคม
รถโดยสารสายหนองบัวลำภู - สุวรรณคูหา
รถโดยสารสายบ้านขาม - บ้านโนนสมบูรณ์
รถโดยสารสายอุดรธานี - เลย
รถโดยสารสายอุดรธานี - เชียงใหม่
รถโดยสารสายอุดรธานี - พิษณุโลก
ผลิตภัณฑ์

ผ้าไหม / ผ้าฝ้าย/เครื่องจักสาน/ผ้าห่ม/ขนมแตน
โดเมน

โดเมน (domain) อาจหมายถึง
โดเมน (ชีววิทยา) - การจำแนกสิ่งมีชีวิตที่อยู่เหนืออาณาจักรขึ้นไป
ในทางคอมพิวเตอร์และสารสนเทศ
ชื่อโดเมน - ชื่อที่ตั้งให้คอมพิวเตอร์แทนที่ไอพีแอดเดรส
ระบบการตั้งชื่อโดเมน
วินโดวส์เซิร์ฟเวอร์โดเมน - การบริหารจัดการกลุ่มเครื่องคอมพิวเตอร์จากศูนย์กลาง
โดเมน/โอเอส - ระบบปฏิบัติการ
ในทางคณิตศาสตร์
โดเมน (ฟังก์ชัน) - เซตของอาร์กิวเมนต์ที่ใส่ลงในฟังก์ชัน
โดเมน (ทฤษฎีริง) - ริงชนิดหนึ่ง เช่น โดเมนปริพันธ์ โดเมนแบบยุคลิด
ทฤษฎีโดเมน - สาขาหนึ่งของคณิตศาสตร์ที่ศึกษาเซตอันดับ
โมเอะไม่เคยตาย

| โมเอะไม่เคยตาย |
| --- | --- |

กำกับ: Daigo Matsui
นักแสดงนำ: ยู อะโอะอิ   มิซึกิ ทาคาฮาตะ
วันฉาย: 30 ตุลาคม 2559
ความยาว: 101 นาที
ประเทศ: ญี่ปุ่น
ภาษา: ญี่ปุ่น
โมเอะไม่เคยตาย (ญี่ปุ่น: アズミ・ハルコは行方不明) เป็นภาพยนตร์แนวตลกจากประเทศญี่ปุ่น กำกับโดย Daigo Matsui ภาพยนตร์เล่าวิจารณ์เรื่องเพศในญี่ปุ่นผ่านเรื่องราวของหญิงสาวคนหนึ่ง
นักแสดง

ยู อะโอะอิ รับบท Haruko Azumi
มิซึกิ ทาคาฮาตะ รับบท Aina
Taiga รับบท Yukio
Shono Hayama รับบท Manabu
Huey Ishizaki รับบท Yuji Soga
Akiko Kikuchi
แหล่งข้อมูลอื่น

โมเอะไม่เคยตาย ที่อินเทอร์เน็ตมูวีเดตาเบส
โอมเนื้อหนังมังผี

| โอมเนื้อหนังมังผี |
| --- | --- |
กำกับ: Lam Ngai Kai
เขียนบท: Chang Kwan
นักแสดงนำ: เอมี ยิป (เยี่ยจื่อเหม่ย) โซเหมิ่น ฮิโตมิ คุโด
วันฉาย: 1987
ประเทศ: ฮ่องกง
ภาษา: ภาษากวางตุ้ง
ต่อจากนี้: Erotic Ghost Story II
โอมเนื้อหนังมังผี (Erotic Ghost Story) เป็นภาพยนตร์จีนแนวอีโรติด กำกับโดย หลันไนไฉ (Lam Nai Choi)ออกฉายในฮ่องกง เมื่อปี พ.ศ. 2533 โดยภาพยนตร์เรื่องนี้ถ่ายทำหนังเสร็จตั้งแต่ปี พ.ศ. 2530 และได้ฉายโชว์ในเทศกาลหนัง Stiges Film Festival ที่ประเทศสเปน แต่ได้มีโอกาสเข้าฉายโรงภาพยนตร์ที่ฮ่องกงช้า เนื่องจากมีการเปลี่ยนแปลงเรื่องระบบเซ็นเซอร์
โนริมากิ อาราเล่

| โนริมากิ อาราเล่ |
| --- | --- |
ตัวละครใน ดร.สลัมป์กับหนูน้อยอาราเล่
สร้างโดย: อากิระ โทริยามะ
ให้เสียงโดย: มามิ โคจิมะ (อนิเมะปี 1981) ทาเอโกะ คาวาตะ (อนิเมะปี 1997)
ประวัติ
เผ่าพันธุ์: หุ่นยนต์
เพศ: หญิง
ญาติ: ดร. เซมเบ้(ผู้สร้างอาราเล่), กัตจัง (คู่หู)
โนริมากิ อาราเล่ (ญี่ปุ่น: 則巻アラレ; โรมาจิ: Norimaki Arare) เป็นตัวละครในการ์ตูนเรื่อง ดร.สลัมป์กับหนูน้อยอาราเล่ เป็นหุ่นยนต์ที่ ดร.เซมเบ้ สร้างขึ้นมา ให้เป็นเด็กผู้หญิง ซึ่งอาศัยอยู่ในหมู่บ้านแพนกวิน มีนิสัยร่าเริง  และมีพลังอย่างมหาศาล ชื่ออาราเล่ตั้งมาจากชื่อขนมญี่ปุ่นชนิดหนึ่ง มีลักษณะคล้ายขนมเซมเบะแต่มีขนาดเล็กกว่า ซึ่งเป็นนัยว่าเป็นลูกของ ดร.เซมเบ้ ส่วนคำว่า โนริมากิ แปลว่า "ห่อด้วยสาหร่าย"
เป็นหุ่นยนต์แอนดรอยด์ล้ำยุคที่ ดร.สลัมป์ สร้างขึ้น เนื่องจากสร้างหัวก่อน ทำให้อาราเล่เรียนรู้สิ่งต่าง ๆ จากได้จากทีวีเท่านั้น การจ้องมองทีวีทั้งวันทั้งคืนเลยทำให้อาราเล่สายตาสั้นและต้องสวมแว่นตา และชอบทำตัวรุนแรงเลียนแบบรายการมวยปล้ำในทีวี ความสามารถพิเศษของอาราเล่ คือ พลังอันแข็งแกร่งและวิ่งเร็วเหมือนติดเทอร์โบ
อาราเล่ชอบพูดเป็นประจำเวลาทักทายกับทุกคน ดีจ้า และ คำอุทานของอาราเล่ สุดฮิต คือ "โอ๊ะ โยะ โย๋"
อาราเล่เป็นเด็กมีนิสัยร่าเริง แต่ด้วยเธอที่เป็นหุ่นยนต์นั้น ไม่ว่าเวลาเธอจะทำอะไร มักทำให้หมู่บ้านเพนกวินเดือดร้อนเสมอ ตั้งแต่สัตว์ไปถึงคน อาราเล่ชอบเล่นอุนจิ โดยการเอาไม้ไปจิ้มอุนจิแล้วพูดออกมาว่า "จิ้มๆๆๆ"
แฮหัวซง

| แฮหัวซง |
| --- | --- |
夏侯尚

เจ้ามณฑลเกงจิ๋ว (荊州牧)
ดำรงตำแหน่ง ค.ศ. 222 (222) – ค.ศ. 226 (226)
กษัตริย์: โจผี
เจิงหนานต้าเจียงจวิน (征南大將軍)
ดำรงตำแหน่ง ค.ศ. 221 (221) – ค.ศ. 226 (226)
กษัตริย์: โจผี
ข้าหลวงมณฑลเกงจิ๋ว (荊州刺史)
ดำรงตำแหน่ง ค.ศ. 220 (220) – ค.ศ. 222 (222)
กษัตริย์: โจผี
ขุนพลโจมตีภาคใต้ (征南將軍)
ดำรงตำแหน่ง ค.ศ. 220 (220) – ค.ศ. 221 (221)
กษัตริย์: โจผี
ผู้บัญชาการทหารกลาง (中領軍)
ดำรงตำแหน่ง 220
กษัตริย์: พระเจ้าเหี้ยนเต้
หัวหน้ารัฐบาล: โจผี
ซันฉีฉางชื่อ (散騎常侍)
ดำรงตำแหน่ง 220
กษัตริย์: พระเจ้าเหี้ยนเต้
หัวหน้ารัฐบาล: โจผี
 
ข้อมูลส่วนบุคคล
เกิด: ไม่ทราบ
เสียชีวิต: พฤษภาคมถึงมิถุนายน ค.ศ 226 ลั่วหยาง มณฑลเหอหนาน
คู่สมรส: พระนางโจ
บุตร: แฮเฮาเหียน จักรพรรดินีจิ่งหฺวาย ภรรยาของเหอ เจี้ยว
ความสัมพันธ์: โจซอง (หลานชาย)
อาชีพ: ขุนพล, นักการเมือง
ชื่อรอง: ปั๋วเหริน (伯仁)
ชื่อหลังเสียชีวิต: เต้าโหว (悼侯)
ตำแหน่ง: ชางหลิงเซียโหว (昌陵鄉侯)

แฮหัวซง มีชื่อในภาษาจีนกลางว่า เซี่ยโหว ซ่าง (เสียชีวิต พฤษภาคมหรือมิถุนายน ค.ศ. 226) ชื่อรอง ปั๋วเหริน เป็นขุนพลและนักการเมืองชาวจีนในรัฐวุยก๊กช่วงสมัยสามก๊ก เขาเป็นญาติห่าง ๆ ของ แฮหัวเอี๋ยนและเพื่อนใกล้ชิดของโจผี จักรพรรดิองค์แรกแห่งรัฐวุยก๊ก แฮหัวซงยังคงรับใช้วุยก๊กเรื่อยมาจนถึงปี ค.ศ. 225
ชีวิตช่วงต้น

แฮหัวซงเป็นญาติห่าง ๆ ของแฮหัวเอี๋ยนกับแฮหัวตุ้น ขุนพลที่รับใช้โจโฉ ขุนศึกที่ขึ้นมามีอำนาจในช่วงปลายราชวงศ์ฮั่นตะวันออกและตั้งรากฐานให้กับรัฐวุยก๊กในสมัยสามก๊ก ในวัยเด็ก แฮหัวซงเป็นที่รู้จักจากการมีความรอบรู้ในด้านการวางแผนและกลยุทธ์ โจผี ลูกชายคนหนึ่งในของโจโฉ ยกย่องเขาเป็นอย่างสูงและดูแลเขาเป็นเพื่อนใกล้ชิด
แม่ยายคงกระพัน

| แม่ยายคงกระพัน |
| --- | --- |
สร้างโดย: บริษัท มาสเตอร์ วัน จำกัด
เขียนโดย: บทประพันธ์ : วัตตรา บทโทรทัศน์ : ภูมิภักดิ์
กำกับโดย: ชนะ คราประยูร
แสดงนำ: นัฐฐพนธ์ ลียะวณิช จิตตาภา แจ่มปฐม จารุณี สุขสวัสดิ์
ดนตรีแก่นเรื่องเปิด: มีเราแล้วเอาอยู่ - สุรัตน์ติกานต์ พรรคเจริญ
ดนตรีแก่นเรื่องปิด: ชีวิตฉันเป็นของเธอ - รณวีร์ เสรีรัตน์
จำนวนตอน: 18 ตอน
การผลิต
ผู้อำนวยการสร้าง: ทาริกา ธิดาทิตย์
ความยาวตอน: 1 ชั่วโมง 30 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 12 กันยายน พ.ศ. 2555 – 5 ตุลาคม พ.ศ. 2555
แม่ยายคงกระพัน เป็นละครโทรทัศน์ไทย แนว โรแมนติก-คอมเมดี นำแสดงโดย นัฐฐพนธ์ ลียะวณิช, จิตตาภา แจ่มปฐม, จารุณี สุขสวัสดิ์ และนักแสดงชั้นนำอีกมากมาย เริ่มออกอากาศตอนแรกวันที่ 12 กันยายน–5 ตุลาคม พ.ศ. 2555 ทุกวันจันทร์ - ศุกร์ เวลา 18.30 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท มาสเตอร์ วัน จำกัด โดยผู้จัด ทาริกา ธิดาทิตย์ จากบทประพันธ์ของ วัตตรา บทโทรทัศน์โดย ภูมิภักดิ์ กำกับการแสดงโดย ชนะ คราประยูร
รายชื่อนักแสดง

นัฐฐพนธ์ ลียะวณิช   รับบทเป็น  เอกดนัย
จิตตาภา แจ่มปฐม   รับบทเป็น  ขวัญข้าว
จารุณี สุขสวัสดิ์   รับบทเป็น  คุณนายอุ่นเรือน
ภัสสร บุณยเกียรติ   รับบทเป็น  คุณหญิงรุ่งรัศมี
อังค์วรา มงคลสมัย   รับบทเป็น  สุนิสา
ชนานา นุตาคม   รับบทเป็น  สุรีย์พร
โชคชัย บุญวรเมธี   รับบทเป็น  วันพระ
จักรกฤษณ์ อำมะรัตน์   รับบทเป็น   เชิงชาย
สุรินทร คารวุตม์   รับบทเป็น  สหชัย
ด.ญ.นภัสธนันท์ นิมจิรวัฒน์  รับบทเป็น  มาลี
เพลงประกอบละคร

เพลง มีเราแล้วเอาอยู่ (เพลงเปิดเรื่อง) - ขับร้องโดย สุรัตน์ติกานต์ พรรคเจริญ
เพลง ชีวิตฉันเป็นของเธอ (เพลงปิดเรื่อง) - ขับร้องโดย รณวีร์ เสรีรัตน์
แหล่งข้อมูลอื่น

เรื่องย่อละคร แม่ยายคงกระพัน : สนุกดอทคอม
เรื่องย่อละคร แม่ยายคงกระพัน : กระปุก
| ไทยทีวีสีช่อง 3: ละครวันจันทร์ - ศุกร์ 18> 30 - 20.00 น. |
| --- | --- | --- |
| ก่อนหน้า | แม่ยายคงกระพัน | ถัดไป |
| สะใภ้ซ่าส์ แม่ย่าเฮี้ยน | แม่ยายคงกระพัน | บ้านนอกเข้ากรุง |
แม่ลฺหวี

| แม่ลู |
| --- | --- |
呂母
เกิด: ไม่ทราบ
เสียชีวิต: ค.ศ. 18
สัญชาติ: ราชวงศ์ซิน ประเทศจีน
มีชื่อเสียงจาก: หัวหน้าการก่อกบฏหญิงคนแรกในประวัติศาสตร์จีน
บุตร: ลู หยู
แม่ลู (จีน: 呂母; พินอิน: Lǚ Mǔ; เสียชีวิตเมื่อ ค.ศ. 18) เป็นหัวหน้ากลุ่มกบฎต่อราชวงศ์ซินในสมัยจีนโบราณ เธอเริ่มการปฏิวัติของชาวไร่ชาวนาหลังจากลูกชายของเธอที่ชื่อว่า ลู หยู ถูกสังหารโดยรัฐบาลจากการกระทำผิดกฎหมายเพียงเล็กน้อย เธอกลายเป็นหัวหน้าการก่อกบฎหญิงคนแรกในประวัติศาตร์จีน หลังการเสียชีวิตของเธอจากอาการป่วย ผู้ติดตามของเธอกลายเป็นพลังหลักของการกบฏคิ้วแดง (Red Eyebrows Rebellions) ซึ่งเป็นตัวสำคัญในการทำให้ราชวงศ์ซินล่มสลาย และทำให้ราชวงศ์ฮั่นกลับมา โดยหลิว ซิวได้ขึ้นครองราชย์เป็นจักรพรรดิฮั่นกวังอู่
ภูมิหลัง

แม่ลูเกิดในช่วงของราชวงศ์ฮั่นในสมัยจีนโบราณ ในค.ศ. 9 หัวหน้ารัฐมนตรี หวัง หมั่ง ช่วงชิงบัลลังก์และแต่งตั้งให้ตนเองเป็นจักรพรรดิ์แห่งราชวงศ์ซิน หวังนำนโยบายซึ่งไม่เป็นที่ชอบต่อเหล่ากลุ่มเจ้าของที่ผู้มั่งคั่งหลายอย่างมาใช้ ข้อจำกัดทางเศรษฐกิจที่เกิดจากน้ำท่วมของแม่น้ำหวงทำให้การครองราชของเขาอ่อนแอยิ่งขึ้น
แม่ลูใช้ชีวิตอยู่ในเขตปกครอง Haiqu (海曲县) เขตอำนาจของผู้บัญชาการ Langya (琅邪郡) หรือที่ปัจจุบันอยู่ในมณฑลซานตง ครอบครัวของเธอร่ำรวยเป็นอย่างมาก และมีเงินกว่าล้านเหรียญ ตามที่ หนังสือของฮั่นภายหลัง (Book of the Later Han) ได้เขียนไว้
การกบฎ

ในค.ศ. 14 ลูกชายของเธอ ลู หยู (呂育) ผู้ทำงานให้กับรัฐบาลของเขตปกครอง Haiqu  ถูกสังหารจากคำตัดสินของผู้พิพากษาของเขตปกครอง จากการกระทำผิดกฎหมายเพียงเล็กน้อย เพื่อแก้แค้นให้กับการตายของเขา แม่ลูวางแผนเพื่อก่อกบฎ โดยใช้สมบัติของเธอเพื่อรวมรวมชาวไร่ชาวนา และซื้ออาวุธกับเสบียง ไม่นานเธอก็สร้างกองทับซึ่งประกอบไปด้วยหลายพันคนจากผู้คนที่ไม่พอใจรัฐบาลเป็นทุนเดิม แม่ลูถูกยกย่องให้อยู่ในตำแหน่งนายพลและนำกองทับกบฎของเธอบุกไปยังกลางเขตปกครอง Haiqu หลังจับผู้พิพากษาได้ เธอตัดหัวเขา และสังเวยหัวของผู้พิพากษาบนหลุมศพของลูกชาย
การตายและมรดก

ความสำเร็จของแม่ลูเป็นแรงบันดาลใจให้คนทั้งประเทศก่อกบฎต่อการปกคลองของหวัง หมั่งและกองทับของเธอเองขยายอย่างรวดเร็วจนมีทหารกว่าหมื่นนาย ทว่าต่อมาไม่นานเธอก็เสียชีวิตจากอาการป่วยในค.ศ. 18
หลังการตายของเธอ ผู้ติดตามของเธอส่วนใหญ่ได้เข้าร่วมกองกับของกบฎซึ่งนำโดย Fan Chong ผู้ก่อกบฎต่อเขตการปกครองจูใน ค.ศ. 18 กลุ่มกบฎที่รวมกันแล้วถูกเรียกว่า กลุ่มคิ้วแดง ซึ่งเป็นหนึ่งในสองกลุ่มหลักที่โค่นล้มการปกคลองของหวัง หมั่ง
โดเมนระดับบนสุดตามรหัสประเทศ

แผนที่โลกพร้อมโดเมนระบบบนสุด
โดเมนระดับบนสุดตามรหัสประเทศ เป็นโดเมนระดับบนสุดซึ่งใช้โดยประเทศหรือเขตปกครอง ประกอบด้วยตัวอักษร 2 ตัว โดยส่วนใหญ่จะใช้ตามรหัสประเทศ ISO 3166-1 alpha-2 เช่น th สำหรับประเทศไทย
ไดซูเกะ คิชิโอะ

| ไดซูเกะ คิชิโอะ |
| --- | --- |
岸尾 だいすけ

เกิด:  (1974-03-28) 28 มีนาคม ค.ศ. 1974 (50 ปี) จังหวัดมิเอะ ประเทศญี่ปุ่น
อาชีพ: นักพากย์
องค์การ: อาโอนิโปรดักชัน
ส่วนสูง: 166 ซม.
ไดซูเกะ คิชิโอะ (岸尾 だいすけ, 28 มีนาคม 1974 - ) เป็นนักพากย์ และ นักร้องชายชาวญี่ปุ่น เกิดที่ เมืองมัตสึซากะ จังหวัดมิเอะ และเติบโตที่เมืองโคมากิ จังหวัดไอจิ สังกัดอาโอนิโปรดักชัน
ชื่อที่เขาใช้ในวงการในปัจจุบันเขียนว่า 岸尾 だいすけ โดยใช้คันจิเฉพาะนามสกุล ส่วนชื่อจริงและชื่อเดิมที่เคยใช้ในวงการคือ 岸尾 大輔 ซึ่งอ่านเหมือนกัน แค่ใช้คันจิล้วน
ผลงานพากย์

ซอยด์ หุ่นรบไดโนเสาร์ (แวน ไฟลไฮต์)
ดา คาโปะ (สึงินามิ)
ดี.เกรย์แมน (ฮาวาร์ด ลิงก์)
โรซาริโอ้ บวก แวมไพร์ (อาโอโนะ ทสึกุเนะ)
ผึ้งจดหมาย (ซาจิ)
โลกบิดเบี้ยวที่อิเคะบุคุโระ (เฮย์วาจิมะ คาสึกะ)
จิ้งจอกเย็นชากับสาวซ่าเทพจำเป็น (คุรามะ)
โอตาคุปั่นสะท้านโลก (เทชิมะ จุนตะ)
แฟรี่เทล ศึกจอมเวทอภินิหาร (โลกิ)
แสง เหตระกูล

นายแสง เหตระกูล (13 พฤษภาคม พ.ศ. 2454 - 1 สิงหาคม พ.ศ. 2524) ผู้บุกเบิกกิจการหนังสือพิมพ์เดลินิวส์
ประวัติ

เป็นบุตรชายในจำนวน 4 คน ของนายจงกุ่ยและนางนี้ เหตระกูล เริ่มงานในแวดวงสื่อมวลชนครั้งแรกด้วยการร่วมหุ้นกับพี่น้องทำกิจการโรงพิมพ์ชื่อ โรงพิมพ์ตงซัว  ก่อนที่จะซื้อกิจการหนังสือพิมพ์ กรุงเทพ เดลิเมล์ รายปักษ์ รายสัปดาห์  มาดำเนินการเอง ซึ่งต่อมาได้พัฒนากลายเป็น เดลิเมล์รายวัน เมื่อวันที่ 24 มิถุนายน พ.ศ. 2493  จากนั้นจึงได้มี บางกอกเดลิเมล์ หนังสือพิมพ์รายวันกรอบบ่ายเพิ่มขึ้นอีกหนึ่งฉบับ
ในยุคเผด็จการทหาร หลังจากที่จอมพลสฤษดิ์ ธนะรัชต์ กระทำการรัฐประหารรัฐบาลจอมพล ป. พิบูลสงคราม ในวันที่ 20 ตุลาคม พ.ศ. 2501 ได้มีคำสั่งจากคณะปฏิวัติงดใบอนุญาตประกอบการ แต่นายแสงยังคงสั่งให้บรรณาธิการทำงานอย่างเต็มที่ จนกระทั่งได้วางแผงขายในวันรุ่งขึ้น ในที่สุดแท่นพิมพ์ก็ได้ถูกล่ามโซ่ และกองบรรณาธิการบางคนถูกจับและบางคนเสียชีวิตระหว่างถูกคุมขัง
หลังจากนั้น นายแสง พยายามที่จะขออนุญาตกลับมทาทำหนังสือพิมพ์อีกหลายครั้งเป็นระยะ แต่ไม่เป็นผลสำเร็จ จึงได้จดทะเบียนชื่อหนังสือพิมพ์ใหม่ว่า แนวหน้าแห่งเดลินิวส์ เมื่อวันที่ 28 มีนาคม พ.ศ. 2507 ซึ่งได้พัฒนากลายมาเป็นเดลินิวส์อย่างในปัจจุบัน
เมื่ออายุมากขึ้น นายแสงได้วางมือจากกิจการ โดยส่งต่อให้ นายประชา เหตระกูล บุตรชายดำเนินการต่อ และได้เสียชีวิตลงเมื่อวันที่ 1 สิงหาคม พ.ศ. 2524
นายแสง เหตระกูล ได้รับการยกย่องอย่างมากจากแวดวงสื่อมวลชนในประเทศไทยในฐานะนักหนังสือพิมพ์รุ่นบุกเบิกคนแรก ๆ  ที่ต่อสู้ทุกรูปแบบกับอำนาจเผด็จการ ความไม่ถูกต้อง เพื่อเรียกร้องให้สื่อมวลชนมีเสรีภาพ มีความเป็นประชาธิปไตย จนได้รับการยกย่องให้เป็น "ราชาหนังสือพิมพ์เมืองไทย" จากสมาคมนักข่าวนักหนังสือพิมพ์แห่งประเทศไทย  ในวันที่ 5 มีนาคม พ.ศ. 2553 ร่วมกับ นายกำพล วัชรพล ผู้ก่อตั้งหนังสือพิมพ์ไทยรัฐ
นายแสง เหตระกูล มีคำพูดที่ถือเป็นประโยคอมตะสำหรับแวดวงสื่อมวลชน ว่า
ข่าวดีอย่างไร แต่ไม่ทันเวลา สุนัขก็ไม่รับประทาน
เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2507- เหรียญรัตนาภรณ์ รัชกาลที่ 9 ชั้น 4 (ภ.ป.ร. 4)
แหล่งข้อมูลอื่น

หนังสือพิมพ์เดลินิวส์
รัฐประหารในประเทศไทย พ.ศ. 2501
ไดจู มิซูชิมะ

| ไดจู มิซูชิมะ |
| --- | --- |
水島 大宙
เกิด: ทากาฮิโระ มิซูชิมะ  (1976-06-14) 14 มิถุนายน ค.ศ. 1976 (48 ปี) จังหวัดคานางาวะ ประเทศญี่ปุ่น
ชื่ออื่น: ไดจู (だいちゅう)
อาชีพ: นักพากย์
ส่วนสูง: 173 ซม.
ไดจู มิซูชิมะ (ญี่ปุ่น: 水島 大宙, みずしま だいちゅう) หรือชื่อจริงว่า ทากาฮิโระ มิซูชิมะ (みずしま たかひろ) เป็นนักพากย์ชายชาวญี่ปุ่น บ้านเกิดอยู่ที่จังหวัดคานางาวะ ประเทศญี่ปุ่น เกิดวันที่ 14 มิถุนายน ค.ศ. 1976 กรุ๊ปเลือดเอ
เดิมทีใช้ชื่อจริงคือ ทากาฮิโระ เป็นชื่อในวงการ แต่ตั้งแต่วันที่ 31 มีนาคม 2022 ได้เปลี่ยนเป็น ไดจู โดยใช้อักษร 大宙 เหมือนเดิม แค่เปลี่ยนเสียงอ่านคันจิเป็นแบบองโยมิ
ผลงาน > แอนิเมชัน

เจ้าหญิงเงือกน้อย พากย์เป็น อามางิ ริฮิโตะ
โค้ด กีอัส พากย์เป็น โรโล ล็องแปรูฌ
เทพจิ้งจอกจอมยุ่ง (ประจำบ้าน) พากย์เป็น ทากางามิ โนโบรุ
นักเตะแข้งสายฟ้า พากย์เป็น คิยามะ ฮิโรโตะ / แกรนด์
แองเจิลบีทส์! แผนพิชิตนางฟ้า พากย์เป็น ทากามัตสึ
เชื่อมหัวใจ พากย์เป็น ยาเองาชิ ไทจิ
WHITE ALBUM2 พากย์เป็น คิตาฮาระ ฮารูกิ
ห้องเรียนลอบสังหาร พากย์เป็น ทาเกบายาชิ โคตาโร
ไดชิ คาจิตะ

| ไดชิ คาจิตะ |
| --- | --- |
梶田 大嗣
เกิด: 26 กันยายน จังหวัดฮิโรชิมะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2016 – ปัจจุบัน
องค์การ: โปรดักชันเอซ
ไดชิ คาจิตะ (ญี่ปุ่น: 梶田 大嗣; โรมาจิ: Kajita daishi, เกิด 26 กันยายน) เป็นนักพากย์ชายชาวญี่ปุ่น เกิดที่จังหวัดฮิโรชิมะ สังกัดโปรดักชันเอซ
ผลงานพากย์

เด็กหนุ่มจอมเพ้อฝัน ผู้ตื่นมามองความเป็นจริง (ฮานาวะ เร็นจิ)
เลเวล 1 แล้วไง ผมมีสกิลแกร่งสุดล้ำไม่ซ้ำใคร (เรซ)
คณะประพันธกรจรจัด (ฟุกุซาวะ ยุกิจิ)
บิกกุริเม็ง (ยามาโตะ)
โนริกาซุ คาวานะ

| โนริกาซุ คาวานะ |
| --- | --- |
เกิด: 14 มกราคม พ.ศ. 2505
โนริกาซุ คาวานะ (ญี่ปุ่น: 川名 祝数; โรมาจิ: Kawana Norikazu) นักมวยสากลชาวญี่ปุ่น เกิดเมื่อ 14 มกราคม พ.ศ. 2505 ที่โตเกียว สถิติการชก 17 ครั้ง ชนะ 7 (น็อค 3) เสมอ 1 แพ้ 9
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นมินิมัมเวทเมื่อ 19 กุมภาพันธ์ 2530 แพ้น็อค สมุทร ศิษย์นฤพนธ์ ยก 5 ที่ กทม.
แสงชัย แหเลิศตระกูล

แสงชัย แหเลิศตระกูล หรือภาษาปากว่า หมอแสง ผู้จัดการการไฟฟ้าส่วนภูมิภาคจังหวัดปราจีนบุรี มีชื่อเสียงจากการแจกสมุนไพรซึ่งลือว่ารักษามะเร็งได้ ในเดือนกุมภาพันธ์ 2561 กรมแพทย์แผนไทยและแพทย์ทางเลือกออกใบรับรองให้เขาเป็นหมอพื้นบ้าน
ชีวิตส่วนตัว

แสงชัยอาศัยอยู่ในอำเภอเมืองปราจีนบุรี จังหวัดปราจีนบุรี สำเร็จการศึกษามหาบัณฑิตจากครุศาสตร์ไฟฟ้า มหาวิทยาลัยเทคโนโลยีพระจอมเกล้าพระนครเหนือ สมรสกับภรรยาชื่อ ยุภาพร แหเลิศตระกูล ข้าราชการครู มีธิดา 2 คน คนเล็กเป็นนักร้องลูกทุ่งมีชื่อในวงการว่า "ตาลใจ อาร์สยาม"
สมุนไพร

แสงชัยขึ้นชื่อว่าแจกสมุนไพรที่ลือกันว่ามีฤทธิ์รักษาโรคมะเร็ง มีที่มาจากเมื่อตาล ธิดาคนเล็ก เรียนอยู่ชั้นประถมศึกษาปีที่ 6 เป็นโรคมะเร็งสมอง ได้ทดลองผสมสูตรยาไปใช้กับสุนัขจรจัดแล้วอาการดีขึ้น จึงนำมาใช้กับธิดาของตนก็พบว่าดีขึ้นเช่นกัน แสงชัยให้สัมภาษณ์ว่าแจกสมุนไพรมา 10 กว่าปีแล้ว
แสงชัยผลิตยาได้วันละ 25,000 เม็ด มีส่วนผสมระหว่างรำข้าวนาปีกับสมุนไพรหลายชนิด เช่น ข้าวเย็นเหนือ ข้าวเย็นใต้ รังนก ถั่งเช่า เกสรดอกไม้ นานกว่า 6 เดือนแล้วผสมรำข้าวในเดือนสุดท้าย กินวันละ 1 เม็ดก่อนนอน แสงชัยกล่าวว่า บางคนที่ได้รับยาก็รอดชีวิต มีค่ามะเร็งลดลง แต่บางคนก็เสียชีวิต กำหนดรับยาทุกวันเสาร์และอาทิตย์ของต้นเดือน
แสงชัยกำหนดให้ผู้มารับแจกสมุนไพรต้องมีเอกสารแสดงคำวินิจฉัยโรคมะเร็ง, ใบรับรองแพทย์, ทะเบียนบ้าน, บัตรประชาชนฉบับจริงทั้งหมด ผู้ที่ไปรับแทนผู้ป่วยต้องเป็นพ่อแม่ สามี ภรรยา พี่น้องร่วมบิดามารดาเดียวกันเท่านั้น ทั้งนี้ ก่อนรับยา ผู้รับยาต้องไปลงบันทึกประจำวันที่สถานีตำรวจภูธรจังหวัดปราจีนบุรีว่าจะไม่เอาผิดกับผู้แจกยา ซึ่งแสงชัยแนะนำว่าควรรักษาควบคู่กับการแพทย์แผนปัจจุบัน ญาติผู้ป่วยมะเร็งคนหนึ่งเล่าว่า ผู้ป่วยกินยาหมอแสงแล้วอาการทรุด และตั้งข้อสังเกตว่า ตำรวจมีผลประโยชน์กับแสงชัยหรือไม่ เพราะมีการเก็บเงินค่าลงบันทึกประจำวัน ซึ่งเมื่อคิดจากจำนวนผู้ป่วยและญาติที่มาลงทะเบียนต่อเดือนแล้ว จะได้เงิน 60,000 บาทต่อเดือน
กรมการแพทย์แผนไทยและการแพทย์ทางเลือกเคยมาตรวจสอบสมุนไพรของเขาแล้วยังไม่พบการกระทำผิดกฎหมาย เนื่องจากไม่ได้มีพฤติกรรมการตรวจรักษา ไม่มีการอ้างว่าสมุนไพรนี้สามารถรักษาโรคมะเร็งให้หายได้จึงไม่เข้าข่ายเป็นยารักษาโรคที่ต้องขึ้นทะเบียน และไม่มีการขาย เรื่องความปลอดภัยของผลิตภัณฑ์ ต้องไม่มีการโฆษณาเกินจริงว่ารักษามะเร็งได้
วันที่ 7 กุมภาพันธ์ 2561 อธิบดีกรมการแพทย์แผนไทยและการแพทย์ทางเลือกออกหนังสือรับรองว่าแสงชัยเป็นหมอพื้นบ้านตามระเบียบกรมพัฒนาการแพทย์แผนไทยและการแพทย์ทางเลือกว่าด้วยการออกหนังสือรับรองหมอพื้นบ้าน (ฉบับที่ 2) พ.ศ. 2555 ซึ่งกำหนดว่าสามารถดำเนินการได้โดยมิได้รับประโยชน์ตอบแทน
ในเดือนกุมภาพันธ์ 2561 ผู้ป่วยโรคมะเร็งเรียกร้องให้รัฐบาลสนับสนุนต้นทุนการผลิตสมุนไพรของแสงชัยที่เป็นมูลค่าหลายล้านบาทต่อเดือน กลัวว่าต่างชาติจะซื้อสูตรยาแล้วนำยามาวางขายในราคาแพง
แม่ลูกจันทร์ คอลัมนิสต์ไทยรัฐ เขียนว่า ตนเชื่อว่าผู้ป่วยที่ไปรอรับแจกสมุนไพรของแสงชัยกว่าร้อยละ 90 เคยรับการรักษาด้วยการแพทย์แผนปัจจุบันแล้วไม่ดีขึ้น การกินยาสมุนไพรเป็นที่พึ่งสุดท้ายก็ไม่เสียหาย แม้ไม่สามารถพิสูจน์คุณสมบัติรักษามะเร็งได้ เพราะผู้ป่วยต้องการกำลังใจ
ดูเพิ่ม

ยาหลอก
การแพทย์ทางเลือก
การรักษามะเร็ง
สมุนไพร
เทศบาลตำบลนาบอน

| เทศบาลตำบลนาบอน |
| --- | --- |
เทศบาลตำบล
   ตรา
ประเทศ:  ไทย
จังหวัด: นครศรีธรรมราช
อำเภอ: นาบอน
การปกครอง
 • นายกเทศมนตรี: ยุทธศักดิ์ พัฒนเกษตรวงศ์
พื้นที่
 • ทั้งหมด: 4 ตร.กม. (2 ตร.ไมล์)
ประชากร
 • ทั้งหมด: 2,492 คน
 • ความหนาแน่น: 709.25 คน/ตร.กม. (1,836.9 คน/ตร.ไมล์)
รหัส อปท.: 05801001
ที่อยู่ สำนักงาน: ตำบลนาบอน อำเภอนาบอน จังหวัดนครศรีธรรมราช 80220
โทรศัพท์: 0 7533 8385
เว็บไซต์: http://www.naboncity.go.th
 ส่วนหนึ่งของสารานุกรมประเทศไทย
เทศบาลตำบลนาบอน ตั้งอยู่ในอำเภอนาบอน จังหวัดนครศรีธรรมราช ห่างจากตัวจังหวัดประมาณ 75 กิโลเมตร มีพื้นที่รับผิดชอบ 4 ตารางกิโลเมตร มีจำนวนหมู่บ้านทั้งหมดในเขตพื้นที่รับผิดชอบ 3 หมู่บ้าน 956 หลังคาเรือน
ประวัติ

เทศบาลตำบลนาบอนเปลี่ยนแปลงมาจากองค์การบริหารส่วนตำบลนาบอน จัดตั้งขึ้นจากประกาศองค์การบริหารส่วนตำบล จำนวน 2,143 แห่ง ซึ่งประกาศในราชกิจจานุเบกษา ฉบับทั่วไปเล่มที่ 113 ตอนที่ 9 ง วันที่ 30 มกราคม พ.ศ. 2539 โดยเลือกตั้งสมาชิกสภาองค์การบริหารส่วนตำบล ในวันที่ 27 เมษายน พ.ศ. 2539 ความเป็นมาของท้องที่ตำบลนาบอน มีปรากฏตามทำเนียบข้าราชการเมืองนครศรีธรรมราช ครั้งรัชกาลที่ 2 ว่า ในแผ่นดินพระเจ้าอยู่หัวบรมโกศ เคยเป็นแขวง หรือที่เรียกว่า "ที่นาบอน" มีนายที่ชื่อขุนโจมธานี รองนายที่ชื่อขุนศักดิ์ ซึ่งอยู่ในความปกครองของเมืองนครศรีธรรมราช ครั้นต่อมาเมื่อ พ.ศ. 2440 ได้มีการจัดการปกครองแบบใหม่ แขวงนาบอนได้ตั้งขึ้นมาเป็นตำบลนาบอน ซึ่งอยู่ในเขตการปกครองอำเภอทุ่งสง จังหวัดนครศรีธรรมราชปัจจุบันตำบลนาบอนได้อยู่ในเขตการปกครองอำเภอนาบอน จังหวัดนครศรีธรรมราช